Poytaxtga 100 ta Mercedes-Benz avtobuslari keltirilishi yakunlandi

2013-yilda Toshkentga keltirilishi rejalashtirilgan Mercedes-Benz avtobuslarining oltinchi, ya’ni so‘nggi partiyasi olib kelindi. Bu haqda “Toshshahartransxizmat” uyushmasi xabar bermoqda.

31-oktabr kuni navbatdagi 100 ta past polli avtobuslarning oxirgi 18 tasi “Toshshahartransxizmat” hamda Germaniyaning EvoBus GmbH kompaniyasi o‘rtasidagi 14 million yevroga teng shartnoma asosida keltirildi. Shartnoma O‘zbekiston qayta qurish va taraqqiyot fondining kredit hisobidan moliyalashtirildi.
Eslatib o‘tamiz, 2008-yildan buyon har yili 100 ta Mercedes-Benz Conecto Low Floor avtobuslari sotib olinmoqda. 2013-yilning 12-avgust kuni avtobuslarining dastlabki 17 tasi keltirilgan edi.